Ace Frehley svarte på en annonse i avisen som Paul Stanley hadde satt inn, hvor det stod «Lead guitarist wanted with flash and balls» («Førstegitarist ønskes med lyn og baller»). Frehley, som kom inn i øvingslokalet med en orange og en rød gymnastikksko, plugget ut gutten som holdt på å prøvespille, og tok over selv. Paul Stanley, Gene Simmons og Peter Criss syntes visstnok ikke noe om dette, men så fort de hørte Frehley spille endret de mening, og slik ble han medlem i bandet.